NMH | Praksis II
Forhåndskrav: Opptak til studieprogram emnet inngår i.
Emnet er knyttet til studiepoengene i Pianostemming II og Reparasjon og regulering II.
Praksisen omfatter både intern og ekstern praksis og gjennomføres som selvstendig arbeid under veiledning. Studenten vil få innblikk i ulike sider ved pianostemmeryrket, samt utføring av aktuelle oppgaver.
har forståelse for god kundebehandling
kan markedsføre egen virksomhet og skaffe seg kunder
kan utføre diagnostiserende arbeid og gi faglig råd til kunden
kan arbeide selvstendig og sammen med andre på en arbeidsplass
viser evne til å utføre stemminger og reparasjoner av flygel og piano, og til å justere utførelse under veiledning
Studenten skal i emnet ha praksis ved minst to forskjellige institusjoner/praksissteder og med to forskjellige målgrupper. Eksempler på praksisarenaer kan være private hjem, institusjoner, konsertscener, butikk/verksted.
forståelse av praksisplassen
kunnskap om brukergruppene
observasjon av pianostemming og reparasjon med hovedfokus på flygel
utføring av stemming og reparasjon på piano og flygel under veiledning
Studenten skal ha 250 timer praksis i løpet av 2. studieår, inkludert for- og etterarbeid.
Praksisen organiseres over seks uker, tre i hvert semester. Praksisen inneholder både ekstern og intern praksis og organiseres på følgende måte:
Uke 40: studentene gjennomfører praksis på en institusjon, eksempelvis en skole.
Uke 41: Studentene gjennomfører praksis på et profesjonelt verksted.
En uke praksis gjennomføres på NMH.
To uker gjennomføres på det private markedet. Studentene har selv ansvar for å skaffe tilstrekkelig private kunder for å fylle to uker arbeid. Der dette ikke viser seg mulig skal studentene gjennomføre praksisen internt på NMH.
En uke gjennomføres på et profesjonelt verksted.
Studenten skal levere én praksisrapport per praksisplass som skal godkjennes av praksisveileder.
Frist: Innen 15. april i emnets andre semester skal alle arbeidskrav være godkjent av praksisveileder
Studenten vurderes i forhold til emnets læringsmål. Avsluttende vurdering uttrykkes ved karakteruttrykket bestått/ ikke bestått og fastsettes av praksisveileder på grunnlag av en individuell vurdering av studentenes faglige nivå gjennom arbeidet med emnet.